**DĖL LĖŠŲ DYDŽIO NUSTATYMO MOKINIŲ NEMOKAMAM MAITINIMUI**

2022 m. sausio 17 d. Nr. DĮV-23

Šilalė

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 punktu, Lietuvos Respublikos socialinės paramos mokiniams įstatymo 7 straipsnio 2 dalimi ir 15 straipsnio 3 dalies 2 punktu:

 1. N u s t a t a u nuo 2022 m. vasario 1 d. lėšų (įskaitant prekių pirkimo pridėtinės vertės mokestį), skiriamų vienai dienai vienam mokiniui nemokamam maitinimui skirtiems produktams įsigyti, dydį:

1.1. pusryčiams:

1.1.1. 0–4 klasių mokiniams 0,95 euro;

1.1.2. 5–12 klasių mokiniams 1,10 euro.

 1.2. pietums:

1.2.1. 0–4 klasių mokiniams 1,90 euro;

1.2.2. 5–12 klasių mokiniams 2,05 euro.

1.3. mokyklų organizuojamose vasaros poilsio stovyklose:

1.3.1. 0–4 klasių mokiniams 3,70 euro;

1.3.2. 5–12 klasių mokiniams 3,95 euro.

2. P r i p a ž į s t u netekusiu galios Šilalės rajono savivaldybės administracijos direktoriaus 2018 m. gruodžio 31 d. įsakymą Nr. DĮV-1464 „Dėl lėšų dydžio nustatymo mokinių nemokamam maitinimui“ nuo 2022 m. vasario 1 d.

3. P a v e d u paskelbti šį įsakymą Šilalės rajono savivaldybės interneto svetainėje www.silale.lt.

 Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Gedeminas Sungaila